Heddaprisen

**Heddaprisen** er en norsk scenekunstpris som deles ut av Norsk teater- og orkesterforening. 

Prisen har vært delt ut årlig siden 1998. Juryen kan tildele priser i inntil tolv kategorier, og dessuten en ærespris. Prisen har som hovedfokus å dele ut priser til medlemmer av Norsk teater- og orkesterforening, og er således ikke en allmenn scenekunstpris. Produksjoner fra eksterne produsenter kan allikevel vurderes.

## Heddadagene
I forbindelse med prisutdelingene arrangeres teaterfestivalen *Heddadagene*, der teaterensembler fra ulike deler av Norge og fra utlandet inviteres til Oslo for å fremføre utvalgte produksjoner der. Det avholdes også kurs og seminarer for teaterbransjen under Heddadagene.

## Priskategorier
* Beste kvinnelige skuespiller/hovedrolle – Utdelt første gang i 2006, kalt Beste kvinnelige hovedrolle 2006–2013
* Beste mannlige skuespiller/hovedrolle – Utdelt første gang i 2006, kalt Beste mannlige hovedrolle 2006–2013
* Beste kvinnelige skuespiller/medspiller – Utdelt første gang i 2006, kalt Beste kvinnelige birolle 2006–2013
* Beste mannlige skuespiller/medspiller – Utdelt første gang i 2006, kalt Beste mannlige birolle 2006–2013
* Beste regi
* Årets forestilling – Kalt Beste oppsetning i 1998–2002, Årets teaterprosjekt i 2006–2008, Beste forestilling i 2009
* Beste barneforestilling – Utdelt fra 2017
* Beste forestilling for ungdom – Utdelt fra 2017
* Beste scenografi/kostymedesign – Kalt Beste visuell design 2010–2012
* Beste audiovisuell design – Utdelt fra 2013
* Beste scenetekst – Utdelt fra 2014
* Særlig kunstnerisk innsats – Kalt Åpen klasse 1998–2004, Særlig faglig innsats 2005–2008 og Årets begivenhet 2009

; Utgåtte kategorier
* Fremragende sceneprestasjon – utdelt 1998–2005
* Årets debutant – utdelt 2003–2008

## Heddas ærespris
Heddas ærespris ble tidligere utdelt av Heddajuryen, men fra 2012 er det Heddakomiteen som har peker ut mottagere. Mottakere av Heddas ærespris:

* 2002: Wenche Foss
* 2003: Jon Fosse
* 2005: Toralv Maurstad og Espen Skjønberg
* 2008: Elsa Nordvang
* 2010: Edith Roger
* 2012: IdaLou Larsen
* 2014: Verdensteatret
* 2017: Bjørn Sundquist
* 2018: Therese Bjørneboe
* 2019: Stein Winge
* 2020: Knut Ove Arntzen og Sven Åge Birkeland
* 2022: Mira Zuckermann

## Prisvinnere

## Aksel Waldemars minnepris
Aksel Waldemars minnepris ble opprettet av Haakon Mehrens fond til minne om billedkunstneren Aksel Waldemar Johannessen. Den ble utdelt samtidig med Heddaprisen fra 1998 til og med 2015. Hvert år ble det delt ut to minnemedaljer; den ene til en billedkunstner, og den andre til en person som hadde gjort en særlig innsats for nynorsk som scenespråk. Tildelingen skjedde ikke på bakgrunn av nominasjoner.

Aksel Waldemars minnemedalje er skapt av kunstneren Danutsia Haremska.
* 2015: Skuespiller Svein Tindberg
* 2014: Billedkunstner Elisabeth Werp og skuespiller Ane Dahl Torp
* 2013: Billedkunstner Peter Esdaile og forfatter Olaug Nilssen
* 2012: Billedkunstner Lars Elling og skuespiller Gjertrud Jynge
* 2011: Billedkunstner Arne Revheim og dramaturg Ola E. Bø
* 2010: Billedkunstner Sverre Malling og skuespiller Per Schaaning
* 2009: Billedkunstner Gisle Harr og skuespiller Svein Roger Karlsen
* 2008: Ingen utdeling 
* 2007: Maler Tiril Schrøder og skuespiller Nils Sletta
* 2006: Billedkunstner Marianne Heske og skuespiller Sverre Berntzen
* 2005: Billedhugger Hans Martin Øien og forfatter Are Kalvø
* 2004: Billedkunstner Vanessa Baird og skuespiller Lasse Kolstad
* 2003: Billedkunstner Ole Jørgen Ness og skuespiller Hildegunn Riise
* 2002: Billedkunstner Arne Nøst; bakkvinne Bergljot Rørvik; Egil Monn-Iversen
* 2001: Maler Olav Ringdahl; bakmann Erlend Stamnes; skuespiller Nils Sletta
* 2000: Grafiker Erling Valtyrson; dramatiker Edvard Hoem; påkleder Yngvar Øyen
* 1999: Maler Håkon Gullvåg, skuespiller Svein Erik Brodal, inspisient Truls Kwetzinski
* 1998: Maler Liv Heier, scenograf Guy Krohg og scenograf Unni Walstad

## Andre priser
Siemens kunst- og teknikkstipend ble delt ut samtidig med Heddaprisen i 2003 og 2004 og Danse- og teatersentrums scenekunstpris i 2004 og 2005.

## Referanser


## Eksterne lenker
* 
*